ലാവയിൽ ലയിച്ചുചേർന്നിരിക്കുന്ന വാതകാംശത്തിന്റെ പരിമാണമാണ് വിസ്ഫോടനത്തിന്റെ തീവ്രതയെയും അടിസ്ഥാനഘടകപദാർഥങ്ങളുടെ വലിപ്പത്തെയും നിർണയിക്കുന്ന പ്രധാന ഘടകം. സാന്ദ്രതയും ഭാരവും കൂടിയ "പൈറോക്ലാസ്റ്റിക" പദാർഥങ്ങൾ അഗ്നിപർവത നാളിക്കു സമീപം നിക്ഷേപിക്കപ്പെടുമ്പോൾ, ഭാരം കുറഞ്ഞവ വായുപ്രവാഹത്തിന്റെ ഗതിക്കനുസൃതമായി നീക്കം ചെയ്യപ്പെടുകയും ആയിരത്തിലധികം കിലോമീറ്റർ അകലെ വരെ നിക്ഷേപിക്കപ്പെടുകയും ചെയ്യുന്നു. കാറ്റിനാൽ നീക്കം ചെയ്യുന്ന ക്ഷാരീയ പദാർഥങ്ങളിൽ ഗണ്യമായൊരളവ് സമുദ്രത്തിൽ ചെന്നടിയാറുണ്ട്. ഇവയിൽ ഭൂരിഭാഗവും പിൽക്കാലത്ത് ഷേയ് ൽ, മണൽക്കല്ല്, ചുണ്ണാമ്പുകല്ല് തുടങ്ങിയ ശിലകളുടെ ഭാഗമായിത്തീരുന്നു. വരണ്ട ഭൂപ്രദേശങ്ങളിലും മറ്റും നിക്ഷേപിക്കപ്പെടുന്ന ക്ഷാരീയ പദാർഥങ്ങൾ മഴവെള്ളവും നദീജലവും നടത്തുന്ന അപരദനത്തിന് വിധേയമായി സമുദ്രത്തിന്റെ അടിത്തട്ടിലേക്ക് നീക്കം ചെയ്യപ്പെടുകയും കാലാന്തരത്തിൽ "ഹൈബ്രിഡ് ടഫ്" എന്ന സ്തരീകൃത അവസാദശിലയായി രൂപാന്തരം പ്രാപിക്കുകയും ചെയ്യുന്നു.

ശിലാരൂപാന്തരം
ലിഥിക് ടഫ്
മാറ്റത്തിനുവിധേയം
രാസസംയോഗം